rejauldu/bengali-wikipedia huggingface dataset:
সরোবজিত লাডডা (); (জন্ম: ১০ জুলা্ই ১৯৮৬) হলেন একজন ভারতীয় ক্রিকেটার যিনি পাঞ্জাব ক্রিকেট দলের হয়ে ঘরোয়া ক্রিকেট খেলে থাকেন।Sarabjit Ladda   - Cricinfo তিনি একজন ডানহাতি ব্যাটসম্যান এবং লেগব্রেক বোলার। তিনি ২০১৩ সালের ইন্ডিয়ান প্রিমিয়ার লিগ-এ কলকাতা নাইট রাইডার্স দলের অংশ ছিলেন।   আইপিএল   সরোবজিত ২০১৩ সালের আইপিএলে কলকাতা নাইট রাইডার্স দলের অন্যতম একজন খেলোয়াড় ছিলেন।   তথ্যসূত্র   বিষয়শ্রেণী:১৯৮৬-এ জন্ম বিষয়শ্রেণী:পাতিয়ালা থেকে আগত ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:কলকাতা নাইট রাইডার্সের ক্রিকেটার বিষয়শ্রেণী:পাঞ্জাবের (ভারত) ক্রিকেটার বিষয়শ্রেণী:দিল্লি ক্যাপিটালসের ক্রিকেটার বিষয়শ্রেণী:ভারতের সবুজ ক্রিকেটার বিষয়শ্রেণী:ইন্ডিয়া গ্রিনের ক্রিকেটার বিষয়শ্রেণী:গুজরাত লায়ন্সের ক্রিকেটার
thumb|upright=1.35|সাহারা ও মধ্য প্রাচ্যের এই ভিডিওটি আন্তর্জাতিক মহাকাশ স্টেশনের অভিযান ২৯ এর অভিযাত্রীদের দ্বারা নেওয়া হয়েছিল। thumb|পশ্চিমা লিবিয়ার তদর্ট আকাকাস মরুভূমি যা সাহারার অংশ  সাহারা ( , , উচ্চারণ: আস্‌সাহ্‌রাʼ আল্-কুব্‌রা বা ‘মহান মরুভূমি’ ) হলো বিশ্বের বৃহত্তম গরম মরুভূমি এবং অ্যান্টার্কটিকা ও আর্কটিকের পরে বিশ্বের তৃতীয় বৃহত্তম মরুভূমি। এর আয়তন ৯২,০০,০০০ বর্গ কিলোমিটার অথবা ৩৬,০০০,০০ বর্গমাইল।    বিস্তৃতি  মিশর, মরক্কো, আলজেরিয়া, তিউনিসিয়া, লিবিয়া, চাদ, সুদান, নাইজার, মালি, মৌরিতানিয়া প্রভৃতি দেশ পর্যন্ত সাহারা মরুভূমি বিস্তৃত।   খনিজ পদার্থ  সাহারার লিবিয়া ও আলজেরিয়া অংশে প্রচুর তেল ও প্রাকৃতিক গ্যাস পাওয়া গেছে। তা ছাড়া এই মরুভূমিতে তামা, লোহা, ফসফরাস ইত্যাদি অনেক খনিজ দ্রব্যও আছে।   আবহাওয়া  থাম্ব|১৯৭৭ থেকে ২০০০ পর্যন্ত আফ্রিকার আবহাওয়া।  অত্যন্ত উষ্ণ ও শুষ্ক আবহাওয়া লক্ষ্য করা যায়। বার্ষিক গড় বৃষ্টিপাত ৩ ইঞ্চির বেশি হয় না। দিনে প্রচন্ড গরম ও রাতে ঠান্ডা(প্রায় ৪°সে.)। কখনো কখনো পাহাড়ের চূড়ায় বরফও জমে থাকতে দেখা যায়। শীতকাল থেকে গ্রীষ্মকালে তাপমাত্রা ১০ ডিগ্রী সে. থেকে ৪৩ ডিগ্রী সে. পর্যন্ত ওঠানামা করে। লিবিয়ার আল‍-আজিজিয়া পৃথিবীর উষ্ণতম স্থান।   অধিবাসী  অধিকাংশই বেদুঈন। তারা ছাগল, ভেড়া, ও উট পালন করে এবং পানির সন্ধানে ঘুরে বেড়ায়। খেজুর, গম, যব ইত্যাদি চাষ করে। স্থানীয় তুয়ারেগ জাতির মানুষেরা বিদেশি পর্যটকদের ভ্রমণ নির্দেশক হিসেবে কাজ করে।   গাছপালা  মরুভূমির কোনো কোনো জায়গায় ঘাস, গুল্ম ও ছোট গাছ জন্মে। পানির  সন্ধানে উদ্ভিদ গুলোর মূল মাটির খুব গভীরে পৌঁছায় এবং অনেকক্ষেত্রেই বাতাস থেকে পাতার মাধ্যমে পানি গ্রহণ করে। আর্টেজীয় কূপের সাহায্যে জলসেচ করে কৃষিকাজ করা হয়।‌ এখান কার মানুষ রা যাযাবর।   পশুপাখী  সাপ, গিরগিটি ও খেঁকশিয়ালের মত প্রাণী বাস করে। যাযাবর ও পণ্যবাহকেরা যাতায়াতের জন্য উট ব্যবহার করে।একে 'মরুভূমির জাহাজ' বলা হয়। ৭০ প্রজাতির স্তন্যপায়ী, ৯০ প্রজাতির পাখি, ১০০ প্রজাতির সরীসৃপ আর কিছু আর্থ্রোপোডা পর্বের প্রাণীর বসবাস সাহারায়। http://www.desertusa.com/du_sahara_life.html   পূর্বাবস্থা  ১০,০০০ বছর আগে সাহারার আবহাওয়া অপেক্ষাকৃত আর্দ্র ও শীতল ছিল, বেশ কিছু হ্রদ ও ছোট নদীর অবস্থানের প্রমাণ পাওয়া যায়। বর্তমানে শুষ্ক মরুভূমি, এমন কিছু অঞ্চলের পাহাড়ের গুহায় আদিম মানুষের বসবাসের চিহ্ন (গুহাচিত্র ও পাথরের যন্ত্রপাতি) পাওয়া গেছে যা থেকে বোঝা যায় ঐ এলাকা থেকে এক সময়ে সহজে পানির নাগাল পাওয়া যেত। এই এলাকায় হাতি ,জিরাফ ও অন্যান্য প্রাণী বাস করত।  তথ্যসূত্র  বিষয়শ্রেণী:আফ্রিকার মরুভূমি বিষয়শ্রেণী:সাহারা বিষয়শ্রেণী:মরুভূমি ও শুষ্ক গুল্মভূমি বিষয়শ্রেণী:উত্তর আফ্রিকার ভূগোল বিষয়শ্রেণী:আরব বিশ্বের ভূগোল
বানৌজা তিতুমীর বাংলাদেশ নৌবাহিনীর একটি ঘাঁটি। ১৯৭১ সালে মুক্তিযুদ্ধের পর এটি প্রতিষ্ঠা করা হয়। এটি খুলনার খালিশপুরে অবস্থিত।  কর্মকাল তিতুমীর বর্তমানে কমান্ডার খুলনা নেভাল এরিয়া (কমখুল)-এর কমান্ডের অধীনে রয়েছে। এখানে প্রায় ২৫০০ জন কর্মী কাজ করে, যা বাংলাদেশ নৌবাহিনীর অন্যতম বৃহত্তম ঘাঁটিগুলির একটি। এখানে কিছু নৌ প্রশিক্ষণ প্রদান করা হয়। এখানে অবস্থিত কিছু প্রশিক্ষণ বিদ্যালয় হল:   বর্তমানে এখানে একমাত্র রেগুলেটিং শাখার নাবিকদের ব্যাসিক ও অন্যান্য পেশাগত প্রশিক্ষণ প্রদান করা হয়।  আরও দেখুন  বাংলাদেশ নৌবাহিনীর জাহাজের তালিকা  তথ্যসূত্র  বিষয়শ্রেণী:বাংলাদেশ নৌবাহিনীর ঘাঁটি বিষয়শ্রেণী:খুলনা ভিত্তিক সংগঠন
গুনাইঘর উত্তর বাংলাদেশের কুমিল্লা জেলার অন্তর্গত দেবিদ্বার উপজেলার একটি ইউনিয়ন।   অবস্থান ও সীমানা  দেবিদ্বার উপজেলার পশ্চিমাংশে গুনাইঘর উত্তর ইউনিয়নের অবস্থান। এ ইউনিয়নের উত্তরে ও পূর্বে দেবিদ্বার পৌরসভা, দক্ষিণে গুনাইঘর দক্ষিণ ইউনিয়ন এবং পশ্চিমে মুরাদনগর উপজেলার ধামঘর ইউনিয়ন অবস্থিত।  প্রশাসনিক কাঠামো  গুনাইঘর উত্তর ইউনিয়ন দেবিদ্বার উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম দেবিদ্বার থানার আওতাধীন। এটি জাতীয় সংসদের ২৫২নং নির্বাচনী এলাকা কুমিল্লা-৪ এর অংশ।  আরও দেখুন   দেবিদ্বার উপজেলা  দেবিদ্বার থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:দেবিদ্বার উপজেলার ইউনিয়ন
থাম্ব|280x280পিক্সেল|রঙ্গনাথ ও তার সহধর্মিণীদের মূর্তি।এই প্রার্থনায় শ্রীরঙ্গম-এর প্রশংসা করা হয়েছে শ্রীরঙ্গ গদ্যম্ (      ) হল একটি সংস্কৃত প্রার্থনা যা ১১ শতকের শেষের দিকে হিন্দু দার্শনিক রামানুজ  লিখেছিলেন।   এটি শ্রী বৈষ্ণব চিন্তাধারার প্রথম ভক্তি প্রার্থনাগুলির একটি। এটি শ্রীরঙ্গম সহ ১০৮টি দিব্য দেশম মন্দিরে পাঠ করা হয়।    রচনার ইতিহাস   শ্রী বৈষ্ণব আখ্যান অনুসারে, রামানুজ ও তাঁর শিষ্যগণ পাঙ্গুনি উত্তরম্ ( উত্তরা ফাল্গুনী) তারিখে শ্রীরঙ্গমের রঙ্গনাথস্বামী মন্দির পাঙ্গুনি মাসের একটি দিনে উত্তরাম নামক নক্ষত্রের আরোহণের দিন পরিদর্শন করেছিলেন। তামিল পুরাণ অনুসারে, মন্দিরের প্রধান দেবী রঙ্গনায়কির ( লক্ষ্মীর একটি রূপ) জন্মের সময় উত্তরম্ আরোহণে ছিলেন। রামানুজ সেদিন উৎসবের দ্বারা অনুপ্রাণিত হয়ে শ্রীরঙ্গ গদ্যম্, সরনাগতি গদ্যম্  ও বৈকুণ্ঠ গদ্যম্  রচনা করেছিলেন।    বিষয়বস্তু   বেদান্তের উপর রামানুজ ভাষ্যের বিপরীতে শ্রীরঙ্গ গদ্যম সম্পর্কে  বিশদ দার্শনিক বিতর্ক নেই। পরিবর্তে, এটি ভক্তির একটি বিশুদ্ধ অভিব্যক্তি ও অসীম গুণের ভান্ডার দেবতা রঙ্গনাথের একটি বিশদ বিবরণ দেয় যাকে তিনি কল্যাণ গুণ  বলেছেন।   প্রথমে তিনি রঙ্গনাথকে জ্ঞান (সত্য ও নিখুঁত জ্ঞান), বল,শক্তি, ঐশ্বর্য,সার্বভৌমত্ব, বীর্য,পৌরুষ, শক্তি , তেজ,উজ্জ্বলতা, সৌশীল্য,সু-স্বভাব, বাৎসল্য ও বিশুদ্ধ প্রেম হিসাবে বর্ণনা করেন। এছাড়াও রঙ্গনাথকে মর্দব, স্নেহ, অর্জব,সততা, সৌহার্দ, উদারতা, সাম্য, সমান, কারুণ্য, মাধুর্য, গম্ভীর্য, মহিমা, ঔদার্য, উদার, চাতুর্য, বুদ্ধি, স্থৈর্য, দৃঢ়তা, ধৈর্য, সাহস, শৌর্য, পরাক্রম, সত্যকাম , সত্য সংকল্প , কৃতিত্বম্, কৃতাঙ্গনাথ, কর্মের অধিপতি আদি বৈশিষ্ট্যযুক্ত অসংখ্য গুণাবলীর সমুদ্ররূপে আখ্যায়িত করেছেন। তিনি পরব্রহ্ম ও পুরুষোত্তম হিসাবে প্রশংসিত।   পরবর্তীতে, তিনি ব্যাখ্যা করেন কিভাবে তিনি সংসার চক্রে আটকা পড়ে তার কর্মের দ্বারা পাপের ফলস্বরূপ জগতে আবদ্ধ হন। এই স্তোত্রের গদ্যে অনেকগুলি বিশেষণ বাক্যাংশ সহ বিকল্প দীর্ঘ ও ছোট বাক্য রয়েছে। জ্ঞান যোগ   বা কর্ম যোগ'' নয়,বরং ভগবদ্গীতায় বর্ণিত পুণ্যকর্মের অংশ তাকে মোক্ষ অর্জনে সহায়তা করে।  অবশেষে তিনি নিবেদন করেন, তিনি যেহেতু  অযোগ্য তাই তাকে রঙ্গনাথ কৃপা করুক।   আরও দেখুন  শরণাগতি গদ্যম রঘুবীর গদ্যম বৈকুন্ঠ গদ্যম তথ্যসূত্র  বিষয়শ্রেণী:বৈষ্ণব গ্রন্থ বিষয়শ্রেণী:সংস্কৃত গ্রন্থ বিষয়শ্রেণী:হিন্দু সাহিত্য বিষয়শ্রেণী:১১শ শতাব্দীর সংস্কৃত সাহিত্য
বজ্জভূমি (আধুনিক বাংলায়: বজ্রের দেশ) ছিল প্রাচীন রাঢ় অঞ্চলের একটি অংশ। অধুনা ভারতের পশ্চিমবঙ্গ রাজ্যের বীরভূম জেলার রুক্ষ পশ্চিমাঞ্চল অতীতে বজ্জভূমি নামে পরিচিত ছিল।O,Malley, L.S.S., Bengal District Gazetteers - Birbhum, Govt. of West Bengal  আচারাঙ্গ সূত্র নামে একটি প্রাচীন জৈন ধর্মগ্রন্থে রাঢ় অঞ্চলের উল্লেখ পাওয়া যায়। সর্বশেষ (২৪শ) তীর্থঙ্কর মহাবীর ভ্রমণ করতে করতে এই অঞ্চলে উপস্থিত হয়েছিলেন। উক্ত গ্রন্থে এই অঞ্চলটিকে "লাঢ়ার পথহীন দেশ" এবং এই অঞ্চলের অধিবাসীদের দুর্বৃত্ত বলে উল্লেখ করা হয়। তারা মহাবীরের পিছনে কুকুর লেলিয়ে দিয়েছিল। ইতিহাসবিদদের একাংশ মনে করেন, আর্যাবর্তের মানুষ নিজেদের এলাকার বাইরের অঞ্চলগুলির সম্পর্কে পরিচিত ছিল না। সেই কারণেই তারা ওই সব অঞ্চলের অধিবাসীদের সম্পর্কে হীন ধারণা পোষণ করতেন। বোধায়ন নামে অপর একটি ধর্মগ্রন্থে এও বলা হয়েছে যে, যাঁরা বঙ্গ রাজ্যে গমন করেন, তাদের প্রায়শ্চিত্ত করতে হয়।Ray, Nihar Ranjan, Bangalir Itihas – Adi Parva, (Bengali), pp. 137-138, Paschim Banga Nirakharata Durikaran Samiti  তথ্যসূত্র  বিষয়শ্রেণী:ঐতিহাসিক ভারতীয় অঞ্চল বিষয়শ্রেণী:পশ্চিমবঙ্গের ইতিহাস বিষয়শ্রেণী:পশ্চিমবঙ্গের ভূগোল বিষয়শ্রেণী:প্রাচীন বাংলার জনপদ বিষয়শ্রেণী:বাংলার ইতিহাস বিষয়শ্রেণী:বীরভূম জেলা
রুক্মিণীশ বিজয় (     ,    ) হলো একটি বৈষ্ণব গ্রন্থ যা ১৬শ শতাব্দীর হিন্দু মাধ্ব সম্প্রদায়ের সাধক বাদিরাজ তীর্থ দ্বারা রচিত।   এটি সংস্কৃত সাহিত্যের একটি গুরুত্বপূর্ণ কাজ যেখানে বিভিন্ন ছন্দে ১৯টি অধ্যায় এবং ১,২৪১টি শ্লোক রয়েছে। গ্রন্থটি বৈদর্ভী রীতিতে লিখিত।    রুক্মিণীশ বিজয় মহাকাব্য কাব্য শৈলীতে রচিত যা শৈশবকাল থেকে কৃষ্ণের জীবন বর্ণনা করেছে এবং তার প্রধান সহধর্মিণী রুক্মিণীর সাথে তার বিবাহের মাধ্যমে সমাপ্ত হয়। বইটি কৃষ্ণের গল্পকে তুলে ধরেছে যেমনটি ভাগবত পুরাণের ১০ম স্কন্ধে বর্ণিত হয়েছে।   বিশ্লেষণ   রুক্মিণীশ বিজয়কে দ্বৈত দর্শনের একটি উদাহরণ এবং অদ্বৈত মতবাদের বিরোধিতা হিসাবে উল্লেখ করা হয়। এটি কৃষ্ণের কীর্তিকলাপের বর্ণনা করে, যার "সন্দেহহীন আধিপত্য" সাধক বাদিরাজ দ্বারা নিবেদিত।  কাজের শৈলী সম্পর্কে উদ্ধৃতি দিয়ে, ভারতবিদ বি. এন.কৃষ্ণমূর্তি শর্মা লিখেছেন, "বর্ণনাগুলি কার্যকর এবং স্বাভাবিক। রচনাশৈলীটি গভীরভাবে অনুপ্রাণিত। বোধশক্তি এবং ধ্বনি ভালভাবে মেলে এবং চিত্রগুলি সূক্ষ্ম ও উচ্চ"।    বিষয়বস্তু   কাব্যটি শুরু হয় বেশ কয়েকটি স্তোত্রের সংকলনের মাধ্যমে, যা কৃষ্ণকে উৎসর্গীকৃত, এবং যাকে পরমাত্মা, হয়গ্রীব বলে বর্ণনা করা হয়। রুক্মিণী ( কৃষ্ণের পরম প্রিয় সহধর্মিণী)   এবং ভূদেবী কৃষ্ণের পত্নী।  কাব্যের বর্ণনামূলক রূপটি সেই শ্লোকগুলির সাথে শুরু হয় যেখানে কৃষ্ণরূপে পৃথিবীতে অবতরণের জন্য ব্রহ্মার কাছে বিষ্ণুর কাছে প্রার্থনা করার কিংবদন্তি, কৃষ্ণের গল্প ব্যাখ্যা করা হয়েছে, তাঁর জন্ম, তাঁর প্রশংসা, বলরাম ও দুর্গার ( যোগমায়া ) জন্মের বিবরন দেওয়া হয়েছে,  কৃষ্ণের গোকুলমে প্রস্থান কাহিনির মাধ্যমে প্রথম সর্গ শেষ হয়েছে।   দ্বিতীয় সর্গে কৃষ্ণের গোকুলমে প্রবেশ, তার পিতামাতার প্রতি দুর্গার আশীর্বাদ, কৃষ্ণের গোপ পরিবারে জন্মের কারণ এবং পুতনা ও শকটাসুর বধ এবং তাদের মোক্ষলাভের দ্বারা শুরু হওয়া শ্লোকগুলি অন্তর্ভুক্ত।  তৃতীয় সর্গ শুরু হয় তৃণাবর্ত বধের বর্ণনা দিয়ে, এবং যশোদার কৃষ্ণের বিশ্বরূপের সাক্ষী হওয়া, কৃষ্ণের কার্যকলাপের প্রতীকী প্রকৃতি, কৃষ্ণ এবং গোপী, তাঁর দৈব ক্ষমতার উত্থান ও কালিয়ের পরাজয়ের মাধ্যমে শেষ হয়।  চতুর্থ সর্গ শুরু হয় কৃষ্ণের দাবাগ্নি পান করার কিংবদন্তি দিয়ে এবং ধেনুকাসুর ও অন্যান্য অসুরদের বধ, বিভিন্ন ঋতুর বর্ণনা, কৃষ্ণের গোপীদের বস্ত্র চুরি করার দুষ্টুমি তথা কৃষ্ণের গোবর্ধন পর্বত ধারণ কাহিনির মাধ্যমে শেষ হয়।   পরবর্তী কয়েকটি সর্গে গোপীদের সাথে কৃষ্ণের প্রেম-ক্রীড়ার (রাসক্রীড়া) পরিণতি বর্ণনা করা হয়েছে, যার মধ্যে শঙ্খচূড়, অরিষ্টাসুর এবং কেশীর বধ অন্তর্ভুক্ত তাদের পুত্র প্রদ্যুম্ন এবং তার পুত্র অনিরুদ্ধের জন্ম ও কীর্তিকলাপ বর্ণনা করা হয়েছে। পরিশেষে, লেখক  কৃষ্ণের কৃপা কামনা করে কাব্যটি সমাপ্ত করেছেন।  অনুবাদ   রুক্মিণীশ বিজয় কাব্যটি কন্নড়, তেলুগু, তামিল, টুলু, মারাঠি, হিন্দি এবং ইংরেজি ভাষায় অনুবাদ করা হয়েছে।  আরও দেখুন   যাদবাভ্যুদয়  গোপালবিংশতি  হংস সন্দেশ   বহিঃসংযোগ   Googlepages site with links to English translation of Rukminishavijaya cantos  তথ্যসূত্র  বিষয়শ্রেণী:সংস্কৃত কবিতা বিষয়শ্রেণী:দ্বৈত বেদান্ত বিষয়শ্রেণী:জনপ্রিয় সংস্কৃতিতে কৃষ্ণ বিষয়শ্রেণী:সংস্কৃত মহাকাব্য বিষয়শ্রেণী:১৬শ শতাব্দীর সংস্কৃত সাহিত্য
গেরার্ড পিটার কাইপার (; ; জন্মগত নাম: গেরিট পিটার কাইপার; ৭ ডিসেম্বর, ১৯০৫ – ২৩ ডিসেম্বর, ১৯৭৩) ছিলেন একজন ওলন্দাজ জ্যোতির্বিজ্ঞানী, গ্রহবিজ্ঞানী, চন্দ্রভূসংস্থানবিদ, লেখক ও অধ্যাপক। কাইপার বেষ্টনী তাঁর নামাঙ্কিত। অনেকে তাঁকে আধুনিক গ্রহবিজ্ঞানের জনক মনে করেন। থাম্ব|গেরার্ড পিটার কাইপার  তথ্যসূত্র    বিষয়শ্রেণী:১৯০৫-এ জন্ম বিষয়শ্রেণী:১৯৭৩-এ মৃত্যু বিষয়শ্রেণী:মার্কিন জ্যোতির্বিজ্ঞানী বিষয়শ্রেণী:মার্কিন বিজ্ঞান লেখক বিষয়শ্রেণী:মার্কিন বিশ্বকোষ রচয়িতা বিষয়শ্রেণী:ওলন্দাজ বংশোদ্ভূত মার্কিন ব্যক্তি বিষয়শ্রেণী:ওলন্দাজ জ্যোতির্বিজ্ঞানী বিষয়শ্রেণী:ওলন্দাজ বিজ্ঞান লেখক বিষয়শ্রেণী:ওলন্দাজ প্রাবন্ধিক বিষয়শ্রেণী:ওলন্দাজ বিশ্বকোষ রচয়িতা বিষয়শ্রেণী:প্রাকৃতিক উপগ্রহের আবিষ্কর্তা বিষয়শ্রেণী:গ্রহবিজ্ঞানী বিষয়শ্রেণী:চন্দ্রভূসংস্থানবিদ বিষয়শ্রেণী:মার্কিন যুক্তরাষ্ট্রে ওলন্দাজ অভিবাসী বিষয়শ্রেণী:২০শ শতাব্দীর মার্কিন জ্যোতির্বিজ্ঞানী বিষয়শ্রেণী:লাইডেন বিশ্ববিদ্যালয়ের প্রাক্তন শিক্ষার্থী বিষয়শ্রেণী:শিকাগো বিশ্ববিদ্যালয়ের শিক্ষক বিষয়শ্রেণী:২০শ শতাব্দীর মার্কিন প্রাবন্ধিক বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
ওয়াঞ্চোইউনিকোড তালিকা (পিডিএফ)    0  1  2  3  4  5  6  7  8  9  A  B  C  D  E  F U+1E2Cx 𞋀 𞋁 𞋂 𞋃 𞋄 𞋅 𞋆 𞋇 𞋈 𞋉 𞋊 𞋋 𞋌 𞋍 𞋎 𞋏 U+1E2Dx 𞋐 𞋑 𞋒 𞋓 𞋔 𞋕 𞋖 𞋗 𞋘 𞋙 𞋚 𞋛 𞋜 𞋝 𞋞 𞋟 U+1E2Ex 𞋠 𞋡 𞋢 𞋣 𞋤 𞋥 𞋦 𞋧 𞋨 𞋩 𞋪 𞋫 𞋬 𞋭 𞋮 𞋯 U+1E2Fx 𞋰 𞋱 𞋲 𞋳 𞋴 𞋵 𞋶 𞋷 𞋸 𞋹           𞋿 দ্রষ্টব্য ১.ইউনিকোড সংস্করণ ১৩.০ অনুসারে ২.ধূসর এলাকা অনির্ধারিত জায়গা ইঙ্গিত করে।ওয়াঞ্চো
ডব্লিউ এফ এইচ ফাউন্ডেশন (English : WFH Foundation) একটি বাংলাদেশি বেসরকারি স্বেচ্ছাসেবী সংস্থা নারী, শিশু, শিক্ষা, স্বাস্থ্য, সচেতনতা, মানসিক বিকাশ, দারিদ্র্য ও বেকারত্ব দূরীকরণ নিয়ে কাজ করে। বাল্যবিয়ে, মাদকের কুফল, রক্তদানের উপকারিতা, পরিবেশ দূষণ, বিভিন্ন রোগ নিয়ে সচেতনতা তৈরিতে সেমিনার ও ক্যাম্পেইন করছে নিয়মিত।   ইতিহাস  ডব্লিউ এফ এইচ ফাউন্ডেশন ২০১৬ সালের ১৬ জুন ঢাকায় প্রতিষ্ঠিত। বর্তমানে ডব্লিউ এফ এইচ ফাউন্ডেশনের মোট ১৬টি শাখা রয়েছে।    পুরস্কার ও সম্মাননা  দেশ ও সমাজে বিশেষ অবদান রাখার স্বীকৃতি স্ববরুপ ২০১৭ সালে ডব্লিউ এফ এইচ ফাউন্ডেশন বাংলাদেশ সরকার কর্তৃক "জয় বাংলা ইয়্যুথ এওয়ার্ড" লাভ করে।  এ ছাড়াও জুম বাংলাদেশ বাংলাদেশ অ্যাওয়ার্ড-২০১৭, ক্যানসার রোগী স্বজন সমাজ কর্তৃক সম্মাননা পদক-২০১৭,  হিরো এওয়ার্ড ২০২২ লাভ করেছে ডব্লিউ এফ এইচ ফাউন্ডেশন। সমাজ পরিবর্তনে অবদান রাখার স্বীকৃতিস্বরূপ ইউনিলিভার কর্তৃক ‍‍`রিন নামকরা নারী‍‍` খেতাব পেয়েছেন WFH Foundation এর চেয়ারপার্সন তাহমিনা তৃষা।   তথ্যসূত্র   বিষয়শ্রেণী:অলাভজনক সংগঠন বিষয়শ্রেণী:২০১৩-এ বাংলাদেশে প্রতিষ্ঠিত বিষয়শ্রেণী:শিশু শিক্ষা সংগঠন বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশ ভিত্তিক অলাভজনক সংগঠন
প্রিয়াঙ্কা রায় () (জন্ম: ২ মার্চ ১৯৮৮) হলেন একজন ভারতীয় বাঙালি বংশোদ্ভূত প্রমিলা ক্রিকেটার।  খেলোয়াড়ী জীবন একজন ডান-হাতি ব্যাটসম্যান এবং লেগ-ব্রেক বোলার হিসেবে ভারত জাতীয় দলের হয়ে তিনি ২১টি ওয়ানডে ক্রিকেট এবং ৫টি টুয়েন্টি ২০ আন্তর্জাতিক ম্যাচ খেলেছেন। ২০০৯ সালে আইসিসি  টুর্নামেন্টের নারী ক্রিকেট বিশ্বকাপে তিনি তার নৈপূণ্য প্রদর্শন করেছেন।  তথ্যসূত্র   বহিঃসংযোগ   বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় নারী ক্রিকেটার বিষয়শ্রেণী:ভারতের নারী একদিনের আন্তর্জাতিক ক্রিকেটার বিষয়শ্রেণী:ভারতের নারী টুয়েন্টি২০ আন্তর্জাতিক ক্রিকেটার বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:কলকাতা থেকে আগত ক্রিকেটার বিষয়শ্রেণী:শেঠ আনন্দরাম জয়পুরিয়া কলেজের প্রাক্তন শিক্ষার্থী বিষয়শ্রেণী:মধ্যাঞ্চলের নারী ক্রিকেটার বিষয়শ্রেণী:রেলওয়েজের নারী ক্রিকেটার বিষয়শ্রেণী:কলকাতার নারী ক্রীড়াবিদ
thumb|250px|right|সৌরকেন্দ্রিক মহাবিশ্বের চিত্র সৌরকেন্দ্রিক মতবাদ বা সৌরকেন্দ্রিকতাবাদ (ইংরেজি ভাষায়: Heliocentrism বা heliocentricism)Teaching about Evolution and the Nature of Science (National Academy of Sciences, 1998), p.27; also, Don O' Leary, Roman Catholicism and Modern Science: A History (Continuum Books, 2006), p.5. এমন একটি জ্যোতির্বৈজ্ঞানিক মডেল যাতে ধরে নেয়া হয় যে, স্থির সূর্য মহাবিশ্বের কেন্দ্রে অবস্থিত এবং তাকে কেন্দ্র করে পৃথিবী ও অন্যান্য গ্রহ আবর্তিত হয়। ইংরেজি শব্দ হেলিওসেন্ট্রিসিজম-এর উৎপত্তি গ্রিক মূল থেকে, গ্রিক ভাষায় ἥλιος (হেলিওস) অর্থ সূর্য এবং κέντρον (কেনত্রোন) অর্থ কেন্দ্র। ঐতিহাসিক দৃষ্টিকোণ থেকে সৌরকেন্দ্রিক মতবাদ ছিল ভূকেন্দ্রিক মডেলের বিরোধী যাতে পৃথিবীকে মহাবিশ্বের কেন্দ্র বিবেচনা করা হতো। পৃথিবী যে সূর্যের চারদিকে আবর্তিত হয় এটি প্রথম প্রস্তাব করেছিলেন গ্রিসের সামোস দ্বীপে জন্মগ্রহণকারী জ্যোতির্বিদ ও গণিতজ্ঞ আরিস্তারাকস, সেই তৃতীয় খিস্টপূর্বাব্দে। অবশ্য তার এই মতবাদ প্রাচীন জ্যোতির্বিদদের তেমন কোন সমর্থনই পায়নি।Dreyer (1953, pp.135–48); Linton (2004, pp.38–9). আরিস্তারকোস যে বইয়ে তার সৌরকেন্দ্রিক মডেল তুলে ধরেছিলেন তা এখন আর পাওয়া যায় না, কেবল আর্কিমিডিসের The Sand Reckoner বইয়ে এর বর্ণনা পাওয়া যায়।  এর দীর্ঘকাল পর মাত্র ১৬শ শতকে সৌরকেন্দ্রিক জগতের একটি যুক্তিযুক্ত ও সঠিক গাণিতিক মডেল উপস্থাপন করেন ইউরোপীয় রেনেসাঁ যুগের গণিতবিদ, জ্যোতির্বিদ এবং ক্যাথলিক ধর্মবেত্তা পোল্যান্ডের নিকোলাউস কোপের্নিকুস। তার মাধ্যমেই জন্ম হয় কোপের্নিকুসীয় বিপ্লবের। কোপের্নিকুসের পর তার মডেলটির আরও উন্নতি সাধন করেন জার্মান জ্যোতির্বিদ ইয়োহানেস কেপলার এবং ইতালীয় বিজ্ঞানী গালিলেও গালিলেই সর্বপ্রথম একটি দুরবিন ব্যবহার করে তত্ত্বটির পক্ষে শক্ত পর্যবেক্ষণমূলক প্রমাণ হাজির করেন।  উইলিয়াম হার্শেল, ফ্রিডরিশ ভিলহেল্ম বেসেল এবং অন্যান্য জ্যোতির্বিজ্ঞানীদের পর্যবেক্ষণ ও গবেষণায় পরবর্তীতে এই মডেলটিও ভুল প্রমাণিত হয়েছে। তারা বুঝতে পেরেছিলেন, সূর্যকে কেন্দ্র করে পৃথিবী ও অন্যান্য গ্রহগুলো আবর্তিত হলেও সূর্য মহাবিশ্বের কেন্দ্রে অবস্থিত নয়। ১৯২০ সালে মার্কিন জ্যোতির্বিজ্ঞানী এডুইন হাবল আরও পর্যবেক্ষণ করেন যে, সৌরজগৎ যে ছায়াপথের (আকাশগঙ্গা) অভ্যন্তরে অবস্থিত তা মহাবিশ্বের অসংখ্য ছায়াপথের একটি কেবল। এমনকি সূর্য আকাশগঙ্গারও কেন্দ্রে নয় বরং এর কেন্দ্র থেকে আনুমানিক ৮ কিলো পারসেক দূরে অবস্থিত।   তথ্যসূত্র   বিষয়শ্রেণী:জ্যোতির্বিজ্ঞানের ইতিহাস বিষয়শ্রেণী:প্রাচীন গ্রিস বিষয়শ্রেণী:পরিত্যক্ত বৈজ্ঞানিক তত্ত্ব বিষয়শ্রেণী:সৌরজগৎ
300px|thumb|right|গুস্তাভ ডোরের দ্বারা অঙ্কিত "দ্য ভিশন অফ দ্য ভ্যালি অফ দ্য ড্রাই বোনস"  শুকনো হাড়ের উপত্যকার দর্শন (অথবা শুকনো হাড়ের উপত্যকা কিংবা শুকনো হাড় দর্শন) হল যিহিষ্কেলের পুস্তকের অধ্যায় ৩৭-এ বর্ণিত একটি ভবিষ্যতবাণী।Book of Ezekiel, 37:1-14 এই অধ্যায়ে নবী যিহিষ্কেলকে বিশদে একটি স্বপ্নময় বাস্তব-দৃশ্যমান দৈব্য দর্শন করানো হয়।  দৈব্য দর্শনে, মানুষের শুকনো হাড়ে ভর্তি একটি উপত্যকায় নবী নিজেকে দাঁড়িয়ে থাকতে দেখেন। তার সামনে হাড়গুলো একত্র হয়ে মানুষের কঙ্কালে রূপ নিলো; তারপর হাড়গুলোতে মাংস ও চামড়া গজাতে শুরু করলো। এরপর ঈশ্বর নবীকে জানায় যে হাড়গুলো হল নির্বাসনে যাওয়া ইসরায়েলের মানুষ এবং তিনি নবীকে ওই লোকদের পুনরুজ্জীবিত করা এবং তাদের ইসরায়েল ভূমিতে আনার উদ্দেশ্যে আরেকটি দৈব্যবাণী প্রচারের দায়িত্ব প্রদান করেন।  সাহিত্যে উল্লেখ উপন্যাসিক অ্যান্টনি পাওয়েল তার সপ্তম উপন্যাসের অ্যা ড্যান্স টু দ্য মিউজিক অব টাইম অনুক্রমে যিহিষ্কেল ৩৭ অংশ থাকার জন্য এর নাম রাখেন দ্য ভ্যালি অব দ্যা বোন্স। উপন্যাসটি দ্বিতীয় বিশ্বযুদ্ধের প্রথমদিকের দিনগুলো নিয়ে। যিহিষ্কেল ৩৭ এর সম্পূর্ণ উপজীব্য অংশ শুরু হয় প্রথম অধ্যায়ের শেষে ইংল্যান্ডের গির্জার যাজক যখন বহুবর্ণের একটি দল, বিশেষত খনিতে কাজ করা ওয়েলশ কর্মী ও ব্যাংক কর্মকর্তার পাশাপাশি ইংল্যান্ডের কিছু উচ্চবিত্তের লোকদের নিয়ে যারা একটি কোম্পানি প্রতিষ্ঠা করতে চায়, তাদের সাথে কথা বলতে থাকে। যাজক পরামর্শ দেয় যে শুধু তারাই নয়, সব ব্রিটিশ সেনা যেহেতু যুদ্ধের জন্য প্রস্তুতি নিচ্ছে, সেহেতু এই কথাটি মাথায় রেখে ভাবা উচিত কীভাবে সবাই একসাথে কাজ করবে। যিহিষ্কেলের লেখার ব্যতিক্রমী হয়ে এই উপন্যাসে উল্লেখ করা হয়,  কবি গ্লাওকো অর্টোলানো যিহিষ্কেলের ৩৭ তম অধ্যায় অবলম্বনে ভ্যালি অব দ্যা ড্রাই বোন্স নামক একটি কবিতা লিখেন।  ইসরাইল ব্যাবিলনকে বিদায় জানিয়েছিল শুকনো হাড়ের উপত্যকায় তাই আমাদের উচিত পাপ এবং প্রলোভন কাটিয়ে উঠা বিশ্বের  এইভাবে, যখন আমাদের কবর থেকে ফিরে আসার সময় আসে, আমাদের হাড়গুলি আমাদের দেহের সাথে পুনরায় সংযোগ করতে দেওয়া হোক যাতে আমাদের শেষ বিদ্রোহের সাথে লড়াই করার অনুমতি দেওয়া হয় প্রথম পুনরুত্থানের ফল হিসাবে   জনপ্রিয় সংস্কৃতিতে  জেমস ওয়েলডন জনসনের জনপ্রিয় আধ্যাত্মিক "ডেম বোন্স, যা "ড্রাই বোন্স" নামেও পরিচিত, এটি ছিল যিহিষ্কেলের শুকনো হাড়ের উপত্যকার দৈব্য বাণী থেকে অনুপ্রাণিত। ব্লিজার্ডের ভিডিও গেম ওয়ার্ল্ড অব ওয়্যারক্রাফটে হেলফায়ার পেনিনসুলা নামক বার্নিন ক্রিসেডে ভ্যালি অব দ্যা বোন্স নামক একটি এলাকা রয়েছে। এটি গেমের একটি লক্ষ্যে স্মুথ এজ বাটারের সাথে সম্পর্কিত।স্মুথ এজ বাটার ২০২০ সালের এলিভেশন ওরশিপের ধর্মীয় গান র‍্যাটোল শুকনো হাড় অবলম্বনে লেখা।  তথ্যসূত্র  বিষয়শ্রেণী:বাইবেলীয় স্বপ্ন ও দৈব্যবাণী বিষয়শ্রেণী:হাড় বিষয়শ্রেণী:যিহিষ্কেলের পুস্তক বিষয়শ্রেণী:ভবিষ্যদ্বাণী
সাইয়্যেদ মেদেনি মেহমেত নুরি এফেন্দি (২৪ নভেম্বর ১৮৫৯ - ২৯ জুলাই ১৯২৭)   একজন ইসলামী পণ্ডিত, কাজী (বিচারক) এবং উসমানীয় সাম্রাজ্যের শেষ শাইখুল ইসলাম ছিলেন।   জীবনী  মেদেনি মেহমেদ নুরি ১৮৫৯ সালের ২৪ নভেম্বর ইস্তাম্বুলের উস্কুদার জেলার সুলতানতেপে এলাকায় জন্মগ্রহণ করেন। তার পিতার নাম ইস্তাম্বুলের এল-হাজ্জি এস-সাইয়্যিদ তারসুসিজাদে ওসমান কামিল এফেন্দি। নুরির বাবা ১৮২১ থেকে ১৮৯৬ সালের মধ্যে শহরে বসবাস করতেন।  মৃত্যুর আগে নুরির বাবা "তেতকিকাত-ই শারিয়া পরিষদ"-এর প্রধান ছিলেন এবং আনাতোলিয়া এবং রুমেলিয়ায় সামরিক পদে ছিলেন।  মেদেনি মেহমেদ নুরির মায়ের নাম ফিন্দিকজাদে (ফিন্দিকগিল) শেরিফ হাতিজা হানিম। নুরি এফেন্দি ইস্তাম্বুলের ভেফা জেলায় বেড়ে ওঠেন। তার বাবার কাছে প্রাথমিক শিক্ষা শুরু করেন। শাহজাদে ও ফাতিহ মসজিদ মাদ্রাসা এবং "মেকতেব-ই নওয়াব" থেকে স্নাতক হন এবং ইস্তাম্বুলের অধ্যাপক হন।  সময়ের সাথে তিনি উন্নতি করেন এবং মাহরেচ পদমর্যাদা লাভ করেন।   ২২ বছর বয়সে তিনি রু'উস বেতনে কাজ শুরু করেন এবং ধীরে ধীরে উসমানীয় আইনি ব্যবস্থার বিভিন্ন প্রতিষ্ঠানে পদোন্নতি পান। ১৯১২ সালে মিশরের কাজী (বিচারক) হন। ১৯১২ সালের মার্চ থেকে ১৯১৫ সালের আগস্টের মধ্যে তিনি কায়রোতে বসবাস করতেন এবং মিশরের বিচারক হিসেবে দায়িত্ব পালন করেছিলেন। পরবর্তীতে তিনি আদানা প্রদেশের কেন্দ্রীয় কাজী হিসেবে নিযুক্ত হন। তিনি ইভকাফের মন্ত্রী হিসেবেও দায়িত্ব পালন করেছিলেন।   সরকার পদত্যাগ করলে ২৬শে সেপ্টেম্বর, ১৯২০ তারিখে নুরি এফেন্দিকে শায়খুল ইসলাম হিসেবে নিযুক্ত করা হয়। ৪ নভেম্বর, ১৯২০ তারিখে, শেষ উসমানীয় মন্ত্রিসভা গঠিত হলে তাকে আবার শায়খুল ইসলাম হিসেবে নিযুক্ত করা হয়। তিনি খলিফা পদ ভাগ করার বিরুদ্ধে ছিলেন। তিনি জোর দিয়ে বলতেন যে এই পদ শুধু উসমানীয়দের নয়, সারা বিশ্বের মুসলিমদের প্রতিনিধিত্ব করে।  ১৯২২ সালের ১ নভেম্বর তুরস্কের মহান জাতীয় সভা যখন সুলতানি শাসন বিলুপ্ত করে, তখন তিনি শেষ উসমানীয় সরকারের সাথে পদত্যাগ করেন। এর ফলে শায়খুল ইসলামের পদ বিলুপ্ত হয়। এই পদ তুরস্ক প্রজাতন্ত্রের দিয়ানেট (ধর্মীয় বিষয়ক অধিদপ্তর) এর প্রধান হিসেবে চলতে থাকে। তাকে তুরস্কের ১৫০ জন অবাঞ্ছিত ব্যক্তির তালিকায় রাখা হয়নি। তবে দামাত ফেরিত পাশার মন্ত্রিসভায় থাকার কারণে তার পেনশন দেওয়া হয়নি।   তার স্ত্রী্র নাম শেরিফ হাতিস ফেহিমে হানিম। এ দম্পত্তির তিন কন্যা এবং এক পুত্র সন্তান ছিল। মেদেনি মেহমেত নুরি এফেন্দি ২৯ জুলাই ১৯২৭ সালে ইহসানিয়ে, উস্কুদার, ইস্তাম্বুলে মারা যান।   তথ্যসূত্র   বিষয়শ্রেণী:শায়খুল ইসলাম বিষয়শ্রেণী:১৯২৭-এ মৃত্যু বিষয়শ্রেণী:১৮৫৯-এ জন্ম
লাউচাপড়া পিকনিক স্পট বা লাউচাপড়া অবসর বিনোদন কেন্দ্র বাংলাদেশের জামালপুর জেলার বকশীগঞ্জ উপজেলায় অবস্থিত একটি জনপ্রিয় পর্যটন কেন্দ্র। এটি বাংলাদেশ-ভারত সীমান্তের কাছে গারো পাহাড়ের অংশে অবস্থিত। অপূর্ব প্রাকৃতিক সৌন্দর্যের জন্য লাউচাপড়া পিকনিক স্পটটি দেশি-বিদেশি পর্যটকদের কাছে জনপ্রিয়। প্রতিদিন শত শত পর্যটক এই পর্যটন কেন্দ্রটিতে ভ্রমণ করার জন্য আসেন।   ইতিহাস  পর্যটকদের বিনোদনের জন্য ১৯৯৬ সালে জামালপুর জেলা পরিষদ বকশীগঞ্জ উপজেলার ধানুয়া কামালপুর ইউনিয়নের লাউচাপড়া এলাকার গারো পাহাড়ে প্রায় ২৬ একর জায়গা নিয়ে লাউচাপড়া পিকনিক স্পট নির্মাণ করে। এটি মূলত স্থানীয় জনপদ এবং প্রকৃতির সৌন্দর্যকে কেন্দ্র করে গড়ে ওঠে।   বিশেষ আকর্ষণসমূহ  লাউচাপড়া পিকনিক স্পটে বিভিন্ন আকর্ষণীয় সুবিধা রয়েছে।   ওয়াচ টাওয়ার: পিকনিক স্পটের ১৫০ ফুট উঁচু পাহাড়ের উপর আরও ৬০ ফুট উঁচু একটি ওয়াচ টাওয়ার নির্মাণ করা হয়েছে। এখান থেকে পর্যটকরা সারি সারি সবুজ পাহাড়, মেঘের লুকোচুরি খেলা এবং অপূর্ব প্রাকৃতিক দৃশ্য উপভোগ করতে পারেন।  খেলাধুলার স্থান: শিশুদের জন্য এখানে দোলনা, স্লিপার এবং অন্যান্য রাইড রয়েছে।  গাড়ি পার্কিং: পর্যটকদের গাড়ি পার্কিংয়ের জন্য আলাদা ব্যবস্থা রয়েছে।  প্রবেশ ফি: পার্কে প্রবেশ করতে জনপ্রতি দশ টাকা টিকেট সংগ্রহ করতে হয়।   আবাসন সুবিধা   লাউচাপড়া পিকনিক স্পটের শান্ত ও নিরিবিলি পরিবেশ বিশেষভাবে রাতের বেলায় মনোমুগ্ধকর হয়ে ওঠে। এখানকার প্রকৃতি, পাখির ডাক এবং পাহাড়ি বাতাসে রাত যাপন অনেক পর্যটকের জন্য এক স্মরণীয় অভিজ্ঞতা হতে পারে। পর্যটকদের রাত যাপনের সুবিধার্থে এখানে দুটি আবাসন ব্যবস্থা রয়েছে।  একটি হলো জামালপুর জেলা পরিষদ পরিচালিত সরকারি রেস্ট হাউস "পাহাড়িকা বাংলো", যা প্রাকৃতিক সৌন্দর্যের মাঝে একটি নিরিবিলি পরিবেশে অবস্থিত। অন্যটি হলো ব্যক্তিমালিকানাধীন "বনফুল রিসোর্ট", যা পর্যটকদের জন্য আধুনিক সুযোগ-সুবিধাসম্পন্ন থাকার ব্যবস্থা প্রদান করে। উভয় রেস্ট হাউসই পূর্বানুমতির ভিত্তিতে ভাড়া নেওয়া যায়।   ভৌগোলিক বৈশিষ্ট্য  লাউচাপড়া পিকনিক স্পট গারো পাহাড়ের অংশ হওয়ায় এর চারপাশে রয়েছে অরণ্য, লেক এবং পাহাড়ি আদিবাসীদের জীবনধারার চিত্র। লাউচাপড়া বিনোদন কেন্দ্রের নিকটেই অবস্থিত দিঘলাকোনা—গারো উপজাতিদের একটি ছোট গ্রাম। এ গ্রামে প্রায় ২২টি পরিবার বসবাস করে এবং মোট জনসংখ্যা প্রায় ১০০ জন, যাঁরা সবাই খ্রিস্ট ধর্মাবলম্বী। প্রতিবছর বড়দিন, ইংরেজি নববর্ষ ও ইস্টার সানডে উপলক্ষে এই গ্রামে নানা ধর্মীয় ও সাংস্কৃতিক উৎসবের আয়োজন করা হয়, যা স্থানীয় ও আগত পর্যটকদের মধ্যে বিশেষ আকর্ষণ সৃষ্টি করে।  গ্রামের প্রবেশদ্বারে অবস্থিত ‘দিঘলাকোনা সালগিত্তাল হোস্টেল’ এ এলাকাটি সম্পর্কে পর্যটকদের ধারণা নিতে এবং গারো সংস্কৃতির সঙ্গে পরিচিত হতে সহায়তা করে। গারো সংস্কৃতি, ঐতিহ্য ও অতিথিপরায়ণতায় সমৃদ্ধ এই গ্রাম ভ্রমণকারীদের জন্য এক ব্যতিক্রমী অভিজ্ঞতা হয়ে ওঠে। লাউচাপড়ায় রাত যাপন কিংবা দিঘলাকোনায় গারো সংস্কৃতি প্রত্যক্ষ করা ভ্রমণপিপাসুদের জন্য একটি স্মরণীয় অভিজ্ঞতা হতে পারে। এখানকার প্রাকৃতিক পরিবেশ ও সারি সারি সবুজ পাহাড় পর্যটকদের বিশেষভাবে আকর্ষণ করে।   তথ্যসূত্র    বহিঃসংযোগ  লাউচাপড়া পিকনিক স্পট বিষয়শ্রেণী:বকশীগঞ্জ উপজেলা